ועדת הכלכלה, כנסת 20, פרוטוקול מספר 646, 2018-01-01 10:00

איתן כבל: שלום לכולם, בוקר טוב.

איתן כבל: אני מתכבד לפתוח את ישיבת ועדת הכלכלה.

איתן כבל: גברתי מנהלת הוועדה, חבריי חברי הכנסת, רשם פרלמנטרי, מ"מ דובר.

איתן כבל: היום יום שני, פעם אחת כי טוב, ננסה לעשות אותו פעמיים.

איתן כבל: שנה חדשה.

איתן כבל: מי שזה מדבר אליו, שבאמת תהיה לו שנה חדשה.

איתן כבל: בשבילי זה עוד יום מימי השבוע.

איתן כבל: זה בסדר גמור, כל אחד על פי איך שהוא מרגיש.

איתן כבל: אני רוצה להזכיר שב-16 לחודש כמדומני נקיים כאן בוועדה סיכום של הקטל בדרכים לשנת 2017.

איתן כבל: לצערי השנה, גם השנה הזו, מסתיימת במספרים קשים מאוד שחוצים את גבול ה-300 הרוגים.

איתן כבל: 361 הרוגים.

איתן כבל: נכון שאלה 15 הרוגים ברוך השם פחות מן השנה שעברה ובוודאי כל הרוג אחד פחות הוא עולם ומלואו, אבל יחד עם זאת זה עדיין מספר מטורף.

איתן כבל: זה מספר בלתי מתקבל על הדעת מנקודת המבט שלי.

איתן כבל: אנחנו ב-16 לחודש, כאשר נבצע את הסיכום, הוא יתבצע בשתי רמות ואני אומר את זה גם לך גברתי מנהלת הוועדה.

איתן כבל: רמה אחת של קודם כל הנתונים כפי שבאים לידי ביטוי בסוף השנה, ומצד שני ההתכתבות של הגופים השונים אל מול דוח הוועדה שהוכן עת עשינו את השימוע ואל מול ההתחייבויות של המשרדים החל ממנכ"ל משרד ראש הממשלה, עבור דרך המשרד לביטחון פנים, עבור דרך בתי המשפט מבחינת התורים וכל מה שקשור בכך ועבור דרך משרד התחבורה בכל הנוגע למה שאנחנו קוראים מוקדי סיכון.

איתן כבל: כל הדברים האלה, אנחנו נבחן אותם ונאמר את הדברים שלנו בצורה ברורה.

איתן כבל: אי אפשר יותר שהדברים ייזרקו האחד מן השני.

איתן כבל: אני ארחיב על כך.

איתן כבל: היום יש את הבקשה להאריך את הוראת השעה ואני ארחיב.

איתן כבל: ברשותכם, נפתח את היום בשיר, כמו שאנחנו נוהגים כבר חודשים ארוכים, קצת כדי להרים לנו את הלב ואת הנשמה.

איתן כבל: אני קודם כל רוצה למסור מכאן – לצערי אנחנו כך צריכים לפתוח את היום – תנחומים גדולים לידידנו וחברנו חבר הכנסת יהודה גליק על פטירת רעייתו בטרם עת שנפטרה לאחר מחלה קשה.

איתן כבל: ינוחמו מן השמים ורק שתהיינה בשורות טובות.

איתן כבל: אמן.

איתן כבל: השיר הוא חגיגה נגמרת של נעמי שמר: ולפעמים החגיגה נגמרת כיבוי אורות, החצוצרה אומרת.

איתן כבל: שלום לכינורות, אשמורת תיכונה נושקת לשלישית, לקום מחר בבוקר ולהתחיל מבראשית.

איתן כבל: לקום מחר בבוקר עם שיר חדש בלב לשיר אותו בכוח, לשיר אותו בכאב.

איתן כבל: לשמוע חלילים ברוח החופשית ולהתחיל מבראשית.

איתן כבל: מבראשית את עולמך בבוקר תמיד לברוא, האדמה, העשב וכל המאורות ואז מן העפר בצלם אנשים לקום מחר בבוקר ולהתחיל מבראשית.

איתן כבל: לקום מחר בבוקר גם אצלך החגיגה נגמרת ובחצות הביתה את הדרך קשה לך למצוא מתוך החשכה אנחנו מבקשים לקום מחר בבוקר ולהתחיל מבראשית.

איתן כבל: זה כדי להתחיל את השנה.

איתן כבל: תחילת תקופה חדשה, וכמו שאמרתי, כל אחד על פי תפיסתו, דרכו ואמונתו.

איתן כבל: באמת שתהיה לנו שנה נפלאה.

איתן כבל: אמן.

דב חנין: איתן, הבטחת לנו שירה.

דב חנין: שיר זה נהדר, אבל אני רוצה גם שירה.

דב חנין: למה רק במליאה?

דב חנין: למה שלא נהנה גם כאן?

איתן כבל: זה שאני תימני, לא אומר שיש לי קול נעים.

איתן כבל: ברשותכם, אנחנו מתחילים את הדיון.

איתן כבל: הצעות לדיון מהיר בנושא ריביות על חובות נהגים לכבישי אגרה, הצעות של חברת הכנסת רחל עזריה, חבר הכנסת אלעזר שטרן, חבר הכנסת יעקב אשר וחבר הכנסת אחמד טיבי.

איתן כבל: נמצאת כאן רחל עזריה.

איתן כבל: תציגי בבקשה את נושא ונפתח את הדיון.

רחל עזריה: תודה רבה.

רחל עזריה: תודה כבוד היושב ראש על הדיון וגם על הזריזות, המחויבות וההירתמות לנושא.

רחל עזריה: בעצם יש תופעה שחוזרת על עצמה, שאנשים – נתחיל מכבישי אגרה ותכף אני ארחיב את זה עוד קצת – נוסעים, לפעמים הם אפילו לא מבחינים בזה שהם עלו על כביש אגרה ואחרי כמה חודשים, לפעמים אפילו שנים, הם מקבלים סכום אסטרונומי לשלם בלי שהם יכולים לברר אחורה מה היה, מתי, מי נסע, מה קרה.

רחל עזריה: זה יכול להתחיל משבעה שקלים, סכומים ממש פעוטים, אבל אחרי זמן מה הם מקבלים חשבון כאשר האירוע הוא שהם לא מקבלים את החיוב הראשוני והם לא יודעים עליו.

רחל עזריה: זה התחיל מכבישי אגרה.

רחל עזריה: קיבלנו תלונות גם על כביש 6, גם על מנהרות הכרמל - ונמצאים כאן גם הנציגים.

רחל עזריה: יש שם קבוצת פייסבוק מאוד פעילה ותוססת – וגם מהנתיב המהיר.

רחל עזריה: בקיצור, כל המסלולים האלה, אנשים גם לא יודעים.

רחל עזריה: אני חושבת שאחת הטעויות היא שבכביש 6 השיטה היא שהמחשבים של כביש 6 מחוברים למחשבים של המשטרה ולכן אין שום נקודה בה צריך להיכנס להירשם.

רחל עזריה: אז אנשים התרגלו לכך שבסופו של דבר אתה מקבל את החשבון הביתה וזה גם מה שסיבך הרבה מאוד את העניינים בנתיב המהיר.

רחל עזריה: חוק הגנת הצרכן דורש בדיוק את הנקודה הזאת, שהם יצטרכו לפעול בעצמם לגביית חוב מול צרכן לפני שפותחים בהליכי גבייה בסיוע גורמים חיצוניים.

רחל עזריה: אחת הסיבות שהסכום מתנפח היא בגלל שפונים לגורמים חיצוניים לסייע, לעורכי דין וכולי, אבל חוק הגנת הצרכן חל על חברות מסחריות ולא חל על גורמים כמו עיריות, כבישי אגרה.

רחל עזריה: עליהם זה לא חל.

רחל עזריה: בעצם זה אומר שהגופים האלה פטורים מלעשות את כל המהלכים לפני ואנשים יכולים למצוא את עצמם או עם סכומים מאוד גבוהים או עם חשבונות בנק מעוקלים והאזרח עומד חסר אונים.

רחל עזריה: לפני שנה היה דוח מבקר המדינה לפיו כביש חוצה ישראל צבר עודפי גבייה של 156 מיליון שקלים עד לתום שנת 2015.

רחל עזריה: זאת אומרת, כנראה שזה עסק מאוד מאוד משתלם.

איתן כבל: הם התחייבו לשים תאורה.

איתן כבל: הם הפעילו אותה דרך גנרטורים וזה עדיין לא מחובר לרשת החשמל.

איילת נחמיאס ורבין: בתמורה לעודפי הגבייה, כביש 6 התחייב לחבר את החלקים שלא היו מחוברים לתאורה.

רחל עזריה: אני ממש מודה להם.

רחל עזריה: הם פטורים מתשלום ארנונה, לא משנה מאיזה קרקעות הם עוברים.

רחל עזריה: על כביש 6 עוד יסופר רבות.

איילת נחמיאס ורבין: אבל אי אפשר לדמיין את החיים בלעדיו.

<קריאה: נכון, אבל אני לא בטוחה שהיה צריך לתת לחברה פרטית.

איתן כבל: כיוון שהייתי שם וכתבתי את הצעת המחליטים בעניין כביש 6, אף אחד לא האמין, לא רצה להיות חלק מכביש 6, אמרו שזה הולך להיות ה-פלופ הכי גדול של העשור ותקום ועדת חקירה לבדוק איך אישרו אותו.

איתן כבל: רק לחיים יש כוח יותר גדול.

איתן כבל: אני זוכר שהתחננו לפני גופים להיכנס לתהליך.

איתן כבל: המערכת הפרטית לא האמינה.

איתן כבל: גם אשר קוראים את החוזה הראשוני, המרווח שניתן להם לזמן שהם יעברו ממצב של הפסד למצב של רווח, היה כזה גדול שכאשר זה קרה אחרי שלוש-ארבע שנים או אפילו פחות, כולם התפלאו.

איתן כבל: זה בשביל ההיסטוריה.

רחל עזריה: אתמול ביקשתי מאנשים שייתנו לי עוד כמה סיפורים, ובאמת סיפורים מסמרי שיער, החל מכביש 6 שאנשים מצאו את עצמם עם חוב של אלפי שקלים, הנתיב המהיר עם חוב שתפח ל-700 שקלים, אדם שמכר את הרכב ומצא את עצמו עם חוב על כך שהוא נסע וגם הוא שילם את החוב של האדם השני שנסע.

רחל עזריה: אני צריכה לתת קרדיט להדר קנה מדה מרקר שהעלתה את הנושא ומשם התגלגלתי לתוך זה.

רחל עזריה: אני חושבת שצריך לשנות את החוק ושחוק הגנת הצרכן יחול על כל הרשויות האלה, כך שגם אם הן לא חברות מסחריות, הן יצטרכו לעשות את המאמץ להגיע לאנשים לפני שהחוב מתחיל לפתוח.

רחל עזריה: איתן, יום אחד נדבר על כביש 6.

רחל עזריה: אני הייתי אז במגמה ירוקה והייתי בין המתנגדים נחרצות.

איתן כבל: אני יודע.

איתן כבל: מכיר את זה.

איתן כבל: אני זוכר את זה.

איתן כבל: בואו נאמר שאני לא נשכבתי על הגדר כמוכם אבל אני מאלה שתמיד מחפש את נקודת האיזון הנכונה והלוואי – ואני אומר את זה לדב ולרחל – שכל המקומות שבונים וסוללים, שיחסית לחיבור ולהתכתבות עם הסביבה, זה יהיה כמו כביש 6.

רחל עזריה: אני חושבת שבין היתר כאשר יוצאים למאבק נגד.

איתן כבל: חבר הכנסת עיסאווי פריג', בבקשה.

עיסאווי פריג': שלום לכולם.

עיסאווי פריג': בוקר טוב.

עיסאווי פריג': דיון מבורך, רחל וכל המציעים.

עיסאווי פריג': איתן, בוא נחזור להיסטוריה.

עיסאווי פריג': כפי שאמרת, ב-1993-1994, בהצעת המחליטים, התחננתי לגורמים פרטיים להיכנס לפרויקט.

איתן כבל: אני חושב שזה אחד הפרויקטים הראשונים שנעשו ב-BOT.

רחל עזריה: כן.

עיסאווי פריג': אנשים אמרו שהולכת להיות פשלה רצינית וההיסטוריה תשפוט.

עיסאווי פריג': עכשיו אנחנו נמצאים במקום אחר.

עיסאווי פריג': ההתחלה שלך היא חלק מהבעיה בה אנחנו נמצאים ואומר למה אני מתכוון.

עיסאווי פריג': ברגע שלא היו אנשים משקיעים שהאמינו בצדקת הפרויקט הזה, המדינה באה לקראתם בהמון הקלות, אפילו ברמת תקנות וחקיקה, בצורה שעכשיו אנחנו נושכים את האצבע על מידת העצמאות והכוח שניתנו לכביש 6.

איתן כבל: אם לא זה, הוא לא היה קם.

עיסאווי פריג': בסדר.

עיסאווי פריג': יפה.

עיסאווי פריג': אחרי שאני שומע תלונות על כביש 6 ועל אופן הגבייה בו, אני חושב שהגיע הזמן לחשוב לעומק.

עיסאווי פריג': קיבלו, זכו בפיס, השתלם לחברה, השתלם לציבור, השתלם להם וזאת לא בושה להגיד עכשיו שהגיע הזמן לראות איך אנחנו משנים את כללי המשחק.

עיסאווי פריג': כשאני משלם אגרה בכביש, אני רוצה נוחות.

עיסאווי פריג': היום המצב הוא כזה שאם כביש 6 איננו, המדינה נעולה, סגורה, אין משק.

עיסאווי פריג': אין.

עיסאווי פריג': כביש 6 הפך להיות הכביש הראשי של מדינת ישראל.

עיסאווי פריג': אם אין כביש 6, אין מדינה ואני משלם על זה אגרה.

עיסאווי פריג': זה דבר שלא מסתדר.

עיסאווי פריג': לפני כן היו לי חלופות.

עיסאווי פריג': רציתי יותר נוחות ויותר מהר, נסעתי בכביש 6, אבל היום כביש 6 לא תמיד מספק לך את זה.

איתן כבל: אם אפשר, ברשותך, לומר לך משפט בעניין הזה.

איתן כבל: אני קודם כל פטור מלתת תשובה כיוון שבחקיקה אל מול כביש 6, מעטים יכולים להתחרות בי בכמויות החקיקה לשינוי המצב יחד עם אחמד טיבי.

איתן כבל: אחמד טיבי הוא האדם המוביל בעניין הזה.

איתן כבל: אלא שהבעיה לצערי היא לא עם החברות - הבעיה קיימת בחברות במובן של ההתנהלות - אבל המדינה קבעה כללי משחק כאלה.

איתן כבל: הבעיה היא לא עם החברה.

איתן כבל: אנחנו נדון בקרוב על ה-סיטי פס ועל כל הגופים האלה.

איתן כבל: המדינה יצרה מערכת התקשרות כזאת - - -

עיסאווי פריג': גם אתה מדינה.

איתן כבל: לא.

איתן כבל: אני לא מדינה.

עיסאווי פריג': אתה חלק מהממסד.

איתן כבל: לא.

איתן כבל: עשה לי טובה, אתה לא תיפול בהפרדת הרשויות המתקיימת.

עיסאווי פריג': אני מאשר תקנות לכביש 6.

עיסאווי פריג': אני לא מאשר אותן מכאן.

עיסאווי פריג': אני לא חלק מהמדינה.

איתן כבל: אם היינו חכמים לראות כל הזמן מאתיים שנים קדימה או עשר שנים קדימה, הכול היה נראה אחרת.

איתן כבל: אם היה לי בזמנו את השכל שיש לי היום, החיים במקום אחר.

איתן כבל: אתה לא יכול לשפוט סיטואציה שהתקיימה לפני עשרים שנים, זה כמו שלפעמים באים ונותנים לאנשים רק שיבואו, רק שיהיו חלק מתוך תהליך.

איתן כבל: מה אני כן אומר.

איתן כבל: אחרי עשרים השנים האלה הגיע הזמן.

עיסאווי פריג': יפה, אבל איך עושים את זה.

איתן כבל: בחקיקה.

יעקב אשר: מה יש כרגע?

יעקב אשר: יש משהו על השולחן?

עיסאווי פריג': שייעשה סדר איך כביש 6 מטופל מבחינת חקיקה ותקנות.

איתן כבל: העניין הוא פשוט.

איתן כבל: בשורה התחתונה, יש כמה עניינים, שתיים-שלוש נקודות, אל מול כביש 6.

איתן כבל: צריך לתת להן את המענה והמדינה צריכה לשנות את מערכת היחסים שלה אל מול כביש 6.

עיסאווי פריג': איפה התקנות בקטע הזה?

<לאה ורון: זה מחייב חקיקה ראשית.

עיסאווי פריג': כל דבר מול כביש 6 מחייב חקיקה ראשית?

איתן כבל: בוודאי.

איתן כבל: כן.

יעקב אשר: בוא ניזום חקיקה.

איתן כבל: הבעיה היא לא ליזום חקיקה.

איתן כבל: יש כבר חוקים שמבקשים לשנות, חלקכם אפילו לא יודעים שאתם חתומים עליהם.

דב חנין: יש חוקים על השולחן.

דב חנין: צריך לקדם אותם במשרד התחבורה.

איתן כבל: זה אפילו לא משרד התחבורה.

איתן כבל: בסוף מי שעומד מאחורי כל הדברים האלה וצריך להכניס את היד שלו לכיס, זה האוצר.

איתן כבל: אתן לך דוגמה.

איתן כבל: אנחנו מנהלים – טיבי בראש ואני שהצטרפתי אליו – את הסיפור שהוא אחד הסיפורים הכי גדולים סביב העניין, עוד לפני ריביות, והוא יותר גדול מהריביות, וזה העניין של העמידה בפקקים.

איתן כבל: כשאתה נכנס אל הכביש, היום אתה עומד בכביש 6, בחלק מהמקומות, כמו בכל פקק אחר.

איתן כבל: ההבדל הוא שכאשר אתה עומד בכביש 1, אתה לא משלם אבל כאן אתה משלם.

איתן כבל: אמרנו שבזמן הזה שאתה נמצא, המדינה תגיד, סליחה, אני מכניסה את היד לכיס ומי שעומד – אתה הרי יודע מתי אתה נכנס ומתי אתה יוצא – וייקבעו מדדים כאלה אחרים, בזמן הזה תקבל הנחה.

איתן כבל: אם לא קיבלתי מוצר, אין שום הצדקה בעולם לשלם עליו, בוודאי לשלם עליו את המחיר המלא.

איתן כבל: יכול להיות שבשעות מסוימות הוא עוד כביש.

עיסאווי פריג': אתה אומר לי שהבעייתיות נמצאת באוצר כי הוא צריך להכניס את היד לכיס.

עיסאווי פריג': אם אנחנו רואים בשנים האחרונות שבכביש 6 יש עודף גביית אגרה - - -

יעקב אשר: 156 מיליון שקלים.

עיסאווי פריג': אם יש עודף גביית אגרה בניגוד לתכנית התזרימית של הכביש, מה תפקיד האוצר בקטע הזה?

עיסאווי פריג': אני פשוט מעלה סוגיות.

איתן כבל: אם היית רואה החשבון שלהם – אני לא מגן עליהם, זה לא תפקידי כי אני זה שהגשתי את כל החוקים ואני זה שנלחם מולם כך שאני לא צריך לקבל הסבר – יש גם מחויבויות שהמדינה הטילה לפתחו של כביש 6.

איתן כבל: אתה יכול לומר שהם עומדים בזה, לא עומדים בזה.

איתן כבל: למשל, תאורה לאורך כל הכביש, הרחבת נתיבים נוספים.

יעקב אשר: עיסאווי, כשאתה הולך על הכסף, אם הם הרוויחו אותו ביושר – אין לך מה לעשות.

איתן כבל: אין לך מה לעשות שם.

איתן כבל: זה חלק מן ההסכם.

עיסאווי פריג': המילה ביושר.

יעקב אשר: אם אנחנו נתמקד בדבר אחד, האם יש התראות מקדימות לאותם אנשים, כמו שהמדינה מחייבת בכל מקום בו יש גבייה - - -

איתן כבל: כמו שאנחנו עושים בדברים אחרים.

איתן כבל: האם עומדים בזה או לא עומדים בזה.

יעקב אשר: האם עומדים בזה או לא כי כאן הם דופקים את האזרח הקטן.

עיסאווי פריג': מה גובה קנסות הפיגור שגבה כביש 6 בשלושת השנים האחרונות?

עיסאווי פריג': אני רוצה לדעת מה הפיגור.

עיסאווי פריג': לא ריבית.

<רותי בנין: זה חל גם על מנהרות הכרמל.

עיסאווי פריג': אני אגיע למנהרות הכרמל.

איתן כבל: תכף ניתן לכם להתייחס.

איתן כבל: כתבתם לנו.

איתן כבל: הזמנו אתכם ולכן אתם כאן.

עיסאווי פריג': זו סוגיה שאנחנו לא יכולים לברוח ממנה.

עיסאווי פריג': לגבי מנהרות הכרמל.

איתן כבל: רגע.

איתן כבל: בוא נסיים את הפרק זה.

איתן כבל: נשמע אחר כך את ג'וש וניתן להם להציג את העניינים.

עיסאווי פריג': אני חוזר ומדגיש.

עיסאווי פריג': כל שינוי בכביש 6 הוא חקיקה?

איתן כבל: לדעתי כן.

עיסאווי פריג': לא תקנות.

איתן כבל: לדעתי אין תקנות בעניין הזה.

עיסאווי פריג': איך למנהרות הכרמל יש תקנות?

איתן כבל: אני לא יודע.

דב חנין: תודה אדוני היושב ראש ותודה לרחל על ייזום הדיון החשוב הזה.

דב חנין: אם אנחנו ננסה להתמקד, אני רואה שתי בעיות עיקריות כאשר הבעיה הראשונה היא בעיית היידוע.

דב חנין: אנשים עולים על כבישים ולא יודעים שהם צריכים לשלם.

דב חנין: אגב, אדוני היושב ראש, אני אומר שהבעיה הזאת נמצאת לפתחנו לא רק בכבישי אגרה.

דב חנין: היא נמצאת לפתחנו גם בנושא מאוד מאוד חשוב שאנחנו קידמנו אותו יחד, ובצדק קידמנו אותו יחד, וזה הנושא של נתיבים לתחבורה ציבורית.

דב חנין: האופן שבו נתיבי התחבורה הציבורית מסומן בפועל מאוד מאוד מבלבל.

דב חנין: בשעות הלילה מאוד קשה לראות האם החץ הוא צהוב או שהוא לבן.

דב חנין: אנשים עולים על נתיבים.

דב חנין: יש מצלמות שאנחנו אישרנו, ובצדק אישרנו, וצריכים לשלם המון כסף.

איתן כבל: זה קורה לי מעת לעת.

איתן כבל: אתה לא רואה את הסימון.

דב חנין: אי אפשר שהמדינה תתייחס כך לאנשים שמכניסים אותם למלכודות כשאתה לא יודע מה אתה עושה, בטעות אתה עולה על משהו שאסור לך ואז אתה פתאום צריך לשלם המון כסף.

דב חנין: אני חושב שאנחנו צריכים לפנות למשרד התחבורה ולומר שבכל תחום תחבורתי בו אנשים עלולים לשלם כסף – אם זה בגלל שימוש בכביש, אם זה בגלל קנס על שימוש בנתיב שהם לא יכולים להשתמש בו – הסימון חייב להיות מאוד מאוד ברור.

דב חנין: הבעיה היא בריה רוחבית ואלה לא רק כבישי האגרה אלא זאת אל ההתנהלות בנושאים האלה.

דב חנין: אני חושב שזה ראוי למכתב לשר התחבורה.

איתן כבל: סימון כבישים, רשמתי את זה כי הייתה אלי פנייה.

<לאה ורון: נמצא כאן עופר אלישר כך שאין צורך במכתב.

<לאה ורון: נציג משרד התחבורה כאן והוא שומע ויוודא שהבקשות של הוועדה יקוימו.

איתן כבל: דב, תרשה לי, אני רוצה לעלות מדרגה.

איתן כבל: יכול להיות שלכאורה על הדבר הקטן הזה לקיים דיון.

איתן כבל: העניין של הסימונים, אני עסקתי בו עת שר התחבורה היה שטרית.

איתן כבל: הסימון, בעיקר כשיורד גשם, הגיעו לירח ועוד מעט יגיעו למאדים ועוד לא הצליחו למצוא את החומר הזה שיודע להעלים לגמרי את הסימון של הצבע הקודם.

איתן כבל: אתה פתאום מוצא את עצמך במצב שאתה לא יודע היכן לנסוע.

איתן כבל: זה לא פשוט, זה יכול לגרום לתאונה סתם.

איתן כבל: אם רק תאונה אחת תיגרם כתוצאה מכך, זה כבר יותר מדי.

איתן כבל: מה שמעלה כאן חברי דב חנין, כל עניין הסימונים, אנחנו נבקש את ההתייחסות שלך ואנחנו אחר כך נבקש את ההתייחסות המפורטת בכתב לגבי איך אתם הולכים להתמודד עם זה.

דב חנין: נקודה שנייה, אדוני.

דב חנין: כל המנגנונים של הפיגור הם לגמרי לגמרי מופרכים.

דב חנין: אנחנו לא נמצאים בתקופה של אינפלציה מטורפת בה צריך לייצר מנגנונים, ריבית והכפלת הכסף בכל חצי שנה.

דב חנין: בסך הכול, בגדול, אתה מכניס היום כסף לבנק, הוא לא זז לא למעלה ולא למטה.

רחל עזריה: נפתח לאזרחים את האפשרות להשקיע בכביש 6 וכל אחד יקנה מניה.

יעקב אשר: זאת ועדת רפורמות בהתגלמותה.

דב חנין: חוץ מהנושא שעובר לוועדת הרפורמה, הצעה למנגנוני הקנסות, אני חושב שבנושא הזה אנחנו צריכים לייצר גבול בחקיקה.

דב חנין: צריך להיות גבול בחקיקה שאומר שצריכה להיות ריבית מסוימת שהיא ריבית חוקית ומעבר לה אי אפשר סתם באופן שרירותי להטיל סכומים שהם סכומים דימיוניים.

דב חנין: אני חושב שבשני הדברים, אם לא תהיה פעולה במשרד התחבורה – ואני לא מכיר את הנציג המכובד שנמצא כאן, אבל אני חייב לומר לך שאני מאוד פסימי לגבי הנושא של הסימון מאוד מאוד פסימי וזאת לא פעם ראשונה שאני מעלה את זה – ואם לא תהיה תשובה לגבי שני הנושאים, שניהם מחייבים חקיקה.

איתן כבל: דרך אגב, להערכתי הטיפול בתשלומים וכולי, זה מחייב חקיקה.

איתן כבל: המנגנון, אני זוכר לפחות מהימים ההם, היה מנגנון חדש שלא היה מקובל עד לאותה תקופה.

יעקב אשר: אדוני היושב ראש, אני חושב שיש כאן מגוון רחב של טענות וגם הנושא הזה של נראות כזו או אחרת, אם אדם יודע שהוא נכנס לכביש כזה או לא, אני חושב שדווקא במקרה הזה כשהוא נכנס לכביש אגרה, כן יודעים פחות או יותר ויש שילוט.

יעקב אשר: לגבי הנושא שאתה דיברת לגבי תח"צ, זו בעיה קשה.

יעקב אשר: אני חושב שצריך להתמקד בדבר אחד.

יעקב אשר: קודם כל, הנושא הזה שאחמד טיבי ואתה מנסים להוביל לגבי זה שזה לא הוגן אם אדם משלם על כביש מהיר ובסוף הכביש הוא איטי, אבל ימות המשיח נכון לרגע זה לא הגיעו ואני לא חושב שכדאי לקשור את זה עם הנושאים האחרים.

יעקב אשר: הנושאים האחרים שהם ליבת העניין זה הנושא של הקנסות, על מה עושים קנסות, על מה לוקחים ריביות.

יעקב אשר: גם על חובות זעומים של שקלים בודדים, הריביות מכפילות ומשלשות את הסכום פי כמה וכמה.

יעקב אשר: בדברים האלה הייתי מבקש לדיון בוועדה שמרכז המחקר יעשה השוואה של פעולות הגבייה האלה לעומת פעולות אחרות שאנחנו מאשרים כאן.

יעקב אשר: הרי אנחנו יושבים כאן בבניין הזה וכל היום בודקים את הליכי הגבייה ברשויות ובמקומות כאלה ואחרים לא מאפשרים השתוללות של הגורמים האלה.

יעקב אשר: ודאי לא חברה שזכתה בזכיינות מול המדינה ומנצלת דבר שהוא נסיעה בכביש.

איתן כבל: יעקב אשר, חברי.

איתן כבל: תראה, בוא נשים את הדברים בצורה ברורה כי למה לנו סתם לכדרר.

איתן כבל: זה החוק נכון להיום.

איתן כבל: שתי נקודות מרכזיות היו בכביש 6 שהיו שונות מכל מה שנעשה עד אז.

איתן כבל: ההפקעות, כל נושא ההפקעות בלי להרחיב את זה, שזה היה עולם חדש בתחום מקרקעין.

איתן כבל: זה היה חוק מיוחד.

איתן כבל: והדבר השני, כל נושא הגבייה.

איתן כבל: זאת אומרת, אם אתה עולה על הכביש, איך אתה משלם, לא משלם, כן משלם.

איתן כבל: הכול הוא עולם חדש.

איתן כבל: אם חברי הכנסת אל מול מדינת ישראל, אל מול החברות, סבורים שבחלוף עשרים שנים החקיקה הזאת איננה מתכתבת עם המציאות בה אנחנו חיים – בבקשה, או שהמדינה תביא תיקון במסגרת דין ודברים וזה עדיף.

איתן כבל: לגבי העומס, כבר שנים – לא שנה ושנתיים אלא עוד מהקדנציה הקודמת – מתברברים עם זה.

איתן כבל: אפילו נוהל פשוט כמו הנוהל שהוצע בחקיקה – לצערי, לשם כך צריך חקיקה – על ידי חבר הכנסת מאיר כהן, שלפני כניסתם או הגעתך לכביש האגרה, יודיעו לך בשלטים או בשלטים מתחלפים, מה מצב העומס.

איתן כבל: זה כמו בנתיב המהיר שכותב לך מה העומס וכותב לך מה המחיר, מתי המחיר זול ומתי הוא עולה.

רחל עזריה: אני רוצה לומר לעניין הזה של הטכנולוגיה, ואני אשמח אם משרד התחבורה יגיב לזה, ואולי תעשו את זה, כי אם לא, נוכל לעשות זאת בחקיקה.

רחל עזריה: אני חושבת שההודעה על כך שנסעת צריכה להגיע לפלאפון.

רחל עזריה: היום המספרים הסלולריים שלנו הם הרבה יותר צמודים אלינו וגם כיוון שהדואר הפסיק לעבוד.

רחל עזריה: אני לא יודעת איך זה במקומות אחרים אבל בירושלים אין דואר בכלל כבר כמה שנים.

רחל עזריה: בסוף ה-SMS והווטסאפים, זאת הדרך שלנו לדעת מה קורה.

רחל עזריה: זה מסוג הדברים שאפשר לסנכרן יחסית בקלות.

יעקב אשר: אנשים שיש להם מנוי לכביש 6, ודאי מחוברים טכנולוגית לחברה.

רחל עזריה: נכון.

רחל עזריה: לכן הוכחת הפנייה לתשלום החוב צריכה להיות דרך הטלפון הסלולרי.

עיסאווי פריג': יש עוד שאלה והיא תשלומים לעורכי הדין.

איתן כבל: ברשותכם, מי מדבר מטעם כביש 6?

איתן כבל: גברתי, תציגי את עצמך.

איתן כבל: תאמרי לנו מתוקף מה אתם פועלים בגביית החובות, כמה ריבית, הצמדות ודברים מן הסוג הזה גביתם בכל שנה מן השנים האחרונות וכמה תשלומים לעורכי דין על גבייה מעבר.

<שרון פלורנטין: אני היועצת המשפטית של חברת דרך ארץ שהיא זכיינית כביש 6.

<שרון פלורנטין: אני בתפקידי כבר מעל 17 שנים, כך שאני הייתי שם עוד לפני שהכביש נפתח.

<שרון פלורנטין: אנחנו תמיד מברכים על הדיונים האלה בוועדת הכלכלה.

<שרון פלורנטין: הגישה שלנו היא כן לשמוע, כן להבין היכן אפשר להשתפר.

<שרון פלורנטין: אנחנו נוקטים הרבה פעולות מיוזמתנו ואני תכף אפרט מקצתן ואתן לכם כמה נתונים.

<שרון פלורנטין: אני דווקא רוצה להתחבר לנושא אתו התחלת את הדיון, על הדיון שתקיימו ב-16 לחודש על חיי אדם ותאונות הדרכים ולספר שכביש 6 הוא כביש בטוח.

איתן כבל: למה נמנע מהנציג שלכם לבוא ולהציג את הדברים שלו?

איתן כבל: הוא שלח לי את המסמך, קראתי אותו וכמובן נאפשר לו ביום ההוא, כשהוא יבוא, גם לומר את דברים.

<שרון פלורנטין: למרות הטענות על הפקקים ועל העומסים.

איתן כבל: זה לא קשור.

איתן כבל: גם כשיש פקקים, אין תאונות.

עיסאווי פריג': אז מותר?

<שרון פלורנטין: ודאי שלא.

איתן כבל: גברתי, באמת אני מבקש בלי פירוטכניקה.

איתן כבל: זה לא עוזר ולא מקדם.

איתן כבל: אין לנו טענות לכביש 6, לפחות לי כמשתמש כבד בכביש.

איתן כבל: בסך הכול הכללי, בואו גם לא נפריז עכשיו ונאמר שנסגור אותו.

איתן כבל: צריך רק למצוא את נקודות האיזון הנכונות המתבקשות.

איתן כבל: אני יודע שאתם פועלים על פי חוק.

איתן כבל: אנחנו רק רוצים לראות את ההתכתבות שמתקיימת, כמו ששאל את השאלות שלו עיסאווי פריג' ורחל עזריה, כדי לראות איך זה מתכתב עם המציאות של היום.

<שרון פלורנטין: אנחנו באמת פועלים על פי חוק והחוק קבע מנגנון מסוים לעדכון סכומי הפיצוי והחזר הוצאות שמותר לנו לגבות מלקוחות שלא משלמים את החשבוניות במועד.

<שרון פלורנטין: המנגנון הזה מפוקח על ידי חברה ממשלתית שהוקמה למטרה הספציפית הזו בלבד, חברת כביש חוצה ישראל בע"מ.

<שרון פלורנטין: זו חברה שיש בה ארבעים עובדים שתפקידה הוא לפקח על זכיינים של כבישי אגרה ובמשך למעלה מעשור, זה בדיוק מה שהיא עשתה.

<שרון פלורנטין: היא ביקשה וקיבלה מאתנו את הנתונים.

רחל עזריה: היא כנראה עשתה את זה לא משהו.

איתן כבל: חברים, תנו לה להציג את הדברים.

איתן כבל: אנחנו מתלוננים על איך לפעמים שופטים אותנו.

איתן כבל: בואו לא נשפוט אותם לפני שהם מציגים את הדברים.

<שרון פלורנטין: סכומי הפיצוי והחזר הוצאות לאורך השנים הופחתו בשבעים אחוזים.

<שרון פלורנטין: הצעקה הציבורית שהייתה בשנת 2004 עת פתחנו את הכביש, על הקנסות, דיברו על 1,700 אחוזים היום אנחנו לא במציאות הזאת.

<שרון פלורנטין: הסכומים הופחתו בשבעים אחוזים בתהליך מדורג לאורך כל השנים עת היו בדיקות של הרשות.

<שרון פלורנטין: שר התחבורה ביצע שינויים אחת לכמה שנים והפחית את הסכומים.

<שרון פלורנטין: היום אנחנו נמצאים בנקודת איזון בה הסכומים הם סבירים בהחלט מתוך מחשבה – ואני קצת מזכירה את ההיסטוריה – כאשר הכוונה של המחוקק בקביעת המנגנון הזה, היו שתי מטרות.

<שרון פלורנטין: ראשית, רק מי שלא משלם יחויב בסכומים האלה ולא האנשים שכן משלמים במועד.

<שרון פלורנטין: ושנית, וזה יותר חשוב, הסכומים האלה עולים רק אם אדם ממשיך לנסוע ולא לשלם.

<שרון פלורנטין: זאת אומרת, ככל שבן אדם מבצע עוד נסיעות ומתחמק עוד מתשלום, אז הוא יספוג סכומים.

<שרון פלורנטין: אבל אם זו הייתה נסיעה חד פעמית, אין אסקלציה והסכומים יישארו ברמה מאוד נמוכה.

<שרון פלורנטין: זו הייתה כוונת המחוקק.

עיסאווי פריג': המנגנון הזה נקבע בחקיקה?

<שרון פלורנטין: הוא נקבע בתקנות.

<קריאה: תקנות כבישי אגרה.

עיסאווי פריג': אתה רואה שיש תקנות?

איתן כבל: לא אמרתי שאין.

<קריאה: תקנות כבישי אגרה, כביש ארצי לישראל 1999.

<רותי בנין: תקנות מקבילות יש גם למנהרות הכרמל.

רחל עזריה: נבקש ממשרד התחבורה לעשות את העבודה.

עיסאווי פריג': התקנות מאושרות כאן.

איתן כבל: החוק אושר כאן.

<לאה ורון: החוק קובע האם הוועדה תאשר את התקנות או לא.

עיסאווי פריג': במקרה הזה הסמיך החוק את הוועדה.

איתן כבל: אתה מערבב שני דברים.

רחל עזריה: זה מי יוזם ומי מאשר.

איתן כבל: בדיוק.

איתן כבל: אם היה מצב שהם עכשיו יבואו ויבקשו מאתנו לתקן ולהוסיף, אני יכול להגיד להם כמו שאנחנו עושים.

איתן כבל: אבל אם אתה רוצה ליזום מהלך הפוך, אתה צריך לעשות את זה בחקיקה.

<לאה ורון: חברי כנסת לא יכולים ליזום חקיקת משנה.

עיסאווי פריג': אני לא מבין חקיקה.

עיסאווי פריג': למדתי אותה עכשיו.

עיסאווי פריג': ממה שלמדתי בוועדה הזאת יש תקנות שוועדת הכלכלה מאשרת על פי החוק.

איתן כבל: גם חקיקה היא מאשרת.

עיסאווי פריג': בחוק כתוב תקנות על פי אישור ועדת חקיקה.

איתן כבל: נכון.

עיסאווי פריג': התקנות עליהן אני שומע אין צורך באישור ועדת כלכלה?

איתן כבל: לא יודע.

איתן כבל: לא ראיתי את זה.

עיסאווי פריג': אם אין צורך, צריך להביא שינוי חקיקה שזה באישור ועדת כלכלה.

עיסאווי פריג': איפה טעיתי בהבנה?

איתן כבל: תן לי להסביר לך שני דברים.

איתן כבל: אין כאן שאלה של טעות או לא טעות.

איתן כבל: החלק הפחות חשוב הוא עכשיו הליכי חקיקה שלנו.

איתן כבל: אתה רוצה את הכלי שיאפשר לנו לשנות את המצב הקיים.

איתן כבל: זה מה שאתה רוצה.

עיסאווי פריג': טעיתי במה שאמרתי?

עיסאווי פריג': זה לא נכון?

עיסאווי פריג': אני רוצה להבין.

איתן כבל: זה נכון.

איתן כבל: העניין הוא אחר.

איתן כבל: כל המהלכים האלה כבר אושרו.

איתן כבל: זו כוונתי.

איתן כבל: כל זה אושר ולא בתקופתנו.

עיסאווי פריג': את זה אני מבין טוב מאוד.

עיסאווי פריג': אני שואל, כדי שוועדת הכלכלה תהיה שחקן, צריך שינוי.

איתן כבל: שינוי חקיקה.

עיסאווי פריג': צריך שינוי של תקנות באישור ועדת הכלכלה.

איתן כבל: לא.

איתן כבל: כדי לעשות את זה, אני צריך להביא חקיקה.

עיסאווי פריג': שינוי סעיף בחוק.

איתן כבל: לא משנה.

איתן כבל: זה שינוי חקיקה.

איתן כבל: זו חקיקה ראשית כמו חוק של מאה עמודים.

איתן כבל: חוק של שורה וחוק של מאה עמודים, זה בדיוק אותו הדבר.

עיסאווי פריג': נביא את שינוי הסעיף בחוק.

איתן כבל: התקנות שלכם הם באישור ועדת הכלכלה?

<קריאה: כן, אבל הם קיבלו את האישור.

<לאה ורון: מ-2004.

איתן כבל: זה מה שאני אומר לך.

עיסאווי פריג': הבנתי.

עיסאווי פריג': באישור.

עיסאווי פריג': יש תקנות שפג תוקפן.

רחל עזריה: אין תקנות שצריכות להגיע עכשיו לאישור.

איתן כבל: עיסאווי, תקשיב.

איתן כבל: מובאות תקנות.

איתן כבל: יש תקנות שיש להן פג תוקף.

איתן כבל: אני לא מכיר הרבה כאלה, אבל יש.

איתן כבל: התקנות קובעות מנגנון של גבייה, איך הן מתחדשות, למה הן מוצמדות.

איתן כבל: יכול לבוא למשל – ויש לנו דברים כאלה – חבר כנסת או הממשלה שמביאה את זה חדשות לבקרים ואומרת שהפעולות החשבונאיות שהבאתי בתקנות ההן, אינן תואמות את המציאות כי אז דיברו בלירות.

עיסאווי פריג': זה בא כיזום מהמשרד או כי פג תוקף על פי חוק?

<לאה ורון: לפעמים פג התוקף והשר הוא זה שצריך להביא את התקנות לוועדה, בין אם אלה תקנות חדשות, אין אם זה תיקון לתקנות קיימות ובין אם תוקפן של התקנות פג.

איתן כבל: אני רוצה להתקדם.

איתן כבל: העניין עכשיו הוא לא הפרוצדורה.

איתן כבל: אתה נתפסת יתר על המידה לפרוצדורה ואני מבין את זה.

איתן כבל: הפרוצדורה כאן היא לא חשובה.

איתן כבל: מה שחשוב הוא שתי נקודות מרכזיות ואתה התייחסת אליהן.

איתן כבל: הנחת העבודה שלי היא שחברת דרך ארץ פועלת על פי החוק ומי שלא פועל על פי החוק, עובר על החוק והוא עבריין.

איתן כבל: זאת מדרגה ראשונה.

איתן כבל: מדרגה שנייה, הנקודה שצריכה להיות, לבדוק את כל מה שהחוק/תקנות קבעו בזמנו, האם זה מתכתב עם המציאות של ימינו.

איתן כבל: כמו, הייתי מאלה שהרימו את קול הזעקה בזמנו, בסוף שנות ה-90, תחילת שנות ה-2000, לגבי גובה הריביות וזה נפתח.

איתן כבל: זמנו זה נפתח והסדירו את זה וקבעו כללים חדשים.

איתן כבל: מה שאני אומר לך – וזה יהיה הסיכום שלי בסוף – שצריך לקחת את כל הנתונים האלה, לבדוק האם החוק והתקנות תואמים את המציאות כפי שהיא צריכה להתקיים.

איתן כבל: או שאנחנו כחברי כנסת נביא תיקון לחוק הקיים או נפנה למשרד האוצר ונקיים אתו בשלב הראשון את המפגש הראשון.

רחל עזריה: או למשרד התחבורה.

עיסאווי פריג': אתה לא ענית לי על השאלה, אבל אני אגיע לתשובה באופן עצמאי.

איתן כבל: של מה?

עיסאווי פריג': תמשיך.

עיסאווי פריג': לא משנה.

עיסאווי פריג': אני לא קיבלתי תשובה.

איתן כבל: על מה?

עיסאווי פריג': לא משנה.

איתן כבל: אני רוצה לענות לך.

עיסאווי פריג': שני הנתונים של הריביות ועורכי הדין.

עיסאווי פריג': נדבר אחרי כן.

איתן כבל: אני רוצה לענות לך כדי שתבין.

<לאה ורון: אולי עורכת הדין פלורנטין תסביר לוועדה.

איתן כבל: הוא מדבר על משהו אחר.

<שרון פלורנטין: אני יכולה להגיד שלא רק שאנחנו פועלים לפי החוק, אנחנו מיטיבים עם הלקוחות ואני קצת אתייחס כאן לשאלת היידוע.

<שרון פלורנטין: אמרתם שבן אדם בכביש ופתאום יום אחד הוא מקבל הודעה על כך שיש לו תיק בהוצאה לפועל.

<שרון פלורנטין: ככלל, הסיכוי שזה יקרה בכביש 6 הוא קטן אלא אם כן נפלה איזושהי טעות ואני אסביר למה.

<שרון פלורנטין: המדיניות שלנו היא שאנחנו לא פותחים הליכי גבייה בהוצאה לפועל אלא אם כן יש לנו אינדיקציה חיובית שהבן אדם מודע לחובו.

<שרון פלורנטין: החוק לא מחייב אותנו, הליכי גבייה שאנחנו עושים בתוך הבית, לא מוציאים אותם לעורך דין, לא מוציאים אותם לגורמים חיצוניים, בהם אנחנו גם שולחים SMS אפרופו הטלפונים הסלולריים, אנחנו שולחים מכתבים גם בדואר רשום, אנחנו מרימים טלפון, אנחנו מוודאים שהבן אדם מיודע על חובו.

<שרון פלורנטין: לקוח שבכביש 6 נפתח לו תיק הוצאה לפועל זה לקוח שיודע שהוא חייב כסף לכביש 6 למרות זאת החליט להמשיך לנסוע בכביש ולא לשלם את חובו.

<שרון פלורנטין: זה כשכלו כל הקצים ואין לנו שום דרך אחרת להיפרע מהחוב.

<שרון פלורנטין: רק במקרה כזה.

רחל עזריה: זה לא המקרה שקיבלתי לגבי אותו אחד שמכר את הרכב.

רחל עזריה: בסחוף הוא שילם גם את החוב שלו וגם את החוב של האדם לו נמכר הרכב.

<ויקטור פישר: החוק בדיוק קובע מה עושים במקרים כאלה.

איתן כבל: מאיפה אתה?

<ויקטור פישר: הנתיב המהיר.

רחל עזריה: את אומרת שאתם הולכים לקראת ורק כשאתם יודעים שאדם רצה לא לשלם את החוב, אתם עושים זאת.

רחל עזריה: פה לא מדובר במקרה של אדם שניסה לא לשלם את החוב.

רחל עזריה: חלה תקלה, הוא חשב שהרכב עבר במשרד הרישוי.

רחל עזריה: זה לא משנה, אנשים טועים ולא יכול להיות שהמחיר על טעות הוא כזה.

רחל עזריה: מחיר על טעות צריך להיות סביר והוא לא יכול להיות בלתי סביר אבל זה מחיר בלתי סביר.

איתן כבל: גברתי עדיין לא ענתה על השאלות של חבר הכנסת שפריג'.

איתן כבל: אני שואל שתי שאלות מרכזיות.

איתן כבל: השאלה אם את יכולה לענות עליהן עכשיו.

איתן כבל: את יכולה לומר לי שאין לך את הנתונים כאן ואת מבקשת לבדוק אותם.

איתן כבל: שאלה ראשונה היא כמה הריבית וההצמדה שנגבו על הקנסות או כמה קנסות הוטלו בשנה האחרונה, בשנתיים-שלוש האחרונות.

<שרון פלורנטין: אני לא יודעת מספר מדויק.

<שרון פלורנטין: זה בסביבות 25 מיליון.

<שרון פלורנטין: אני חושבת.

איתן כבל: הרבה כסף.

עיסאווי פריג': יש תשלומי עורכי דין?

<שרון פלורנטין: לא.

<שרון פלורנטין: לא תשלום לעורכי דין.

איתן כבל: זו שאלה שנייה.

<שרון פלורנטין: אני חייבת לציין שהמנגנון בתקנות אומר שמה שאנחנו גובים, זאת העלות של מה שעולה לנו לאכף את הגבייה.

רחל עזריה: לא.

רחל עזריה: נו, באמת.

רחל עזריה: מבקר המדינה אומר שיש לכם - - -

<שרון פלורנטין: לא, גברתי.

<שרון פלורנטין: מבקר המדינה אומר שלגישת חברת כביש חוצה ישראל דרך ארץ גבתה את הסכומים האלה.

<שרון פלורנטין: מבקר המדינה לא נכנס לבדיקה של הסכומים ואנחנו לאורך כל השנים מציגים עמדה שונה.

<שרון פלורנטין: לכן היו שימועים אצל שר התחבורה ולכן לאורך כל השנים גם היו הפחתות מסוימות.

רחל עזריה: לא הבנתי.

רחל עזריה: מבקר המדינה אמר איקס, אתם אמרתם ואי.

<שרון פלורנטין: הוא לא אמר.

<שרון פלורנטין: הוא הציג את המצב העובדתי.

<שרון פלורנטין: הוא לא בדק כמה באמת נגבה.

רחל עזריה: משרד התחבורה קיבל את עמדתכם?

<שרון פלורנטין: בחלק מהפעמים.

רחל עזריה: ולא את עמדת מבקר המדינה.

<שרון פלורנטין: זאת לא עמדת מבקר המדינה.

<שרון פלורנטין: זאת עמדת הרשות הממונה והוא לפעמים קיבל ולפעמים לא.

<שרון פלורנטין: לאורך השנים היו הפחתות בהתאם להמלצות הרשות הממונה שהיא חברה ממשלתית.

רחל עזריה: שמעת את זה?

עיסאווי פריג': את אמרת שלחברה יש ארבעים עובדים.

<שרון פלורנטין: לא לנו.

<שרון פלורנטין: לחברה הממשלתית שמפקחת עלינו.

<שרון פלורנטין: לנו יש פחות עובדים.

עיסאווי פריג': מה העלויות שלכם ב-25 מיליון שקלים?

רחל עזריה: אני לא הבנתי.

רחל עזריה: בואי תסבירי לי איך את רואה את מה שאומר מבקר המדינה על עודפי גבייה בסך 156 מיליון שקלים.

<שרון פלורנטין: אני אסביר.

<שרון פלורנטין: בתקנות יש מנגנון שאומר שעלות ההוצאה שלנו על אכיפה צריכה להיות שווה לכמה שאנחנו מקבלים.

<שרון פלורנטין: הגוף שבודק אותנו, שמוודא שאנחנו עומדים בזה, זו חברה ממשלתית, חברת כביש חוצה ישראל.

<שרון פלורנטין: היא אוספת את הנתונים.

<שרון פלורנטין: לאורך השנים היא עשתה בדיקות והיא טענה שנצבר סכום גבוה יותר ממה שהיינו אמורים לקבל.

<שרון פלורנטין: לגישתנו, הזכיין הפרטי, לא נצבר סכום כזה.

<שרון פלורנטין: אנחנו הגענו לשימועים בפני שר התחבורה בדיוק על הנושא הזה וכל צד הציג את עמדתו וכל צד הביא מומחים משלו.

<שרון פלורנטין: הבאנו דוחות.

<שרון פלורנטין: על פי רוב, אני יכולה לומר לגברתי, שר התחבורה קיבל את עמדת הרשות הממונה כי בפועל ההכנסות הופחתו בשבעים אחוזים לאורך השנים.

<שרון פלורנטין: לכן הגענו לאיזון שנכון להיום אנחנו לא מרוויחים מהמצב.

רחל עזריה: ב-2015 היו עודפי גבייה ועכשיו אין עודפי גבייה?

רחל עזריה: ב-2016 לא היו עודפי גבייה?

<שרון פלורנטין: מה שקודם נאמר כאן, אנחנו הגענו לאיזשהו הסדר עם המדינה שאנחנו מקימים תאורה.

איתן כבל: גברתי, בואי נעצור כאן.

איתן כבל: עם כל הכבוד ליועצת המשפטית.

איתן כבל: אני כבר אומר לך, זה גם יהיה בסיכום של הדברים, שאני קובע בצורה ברורה שעם כל הכבוד ליועצת המשפטית, ואני מכבד ואני מוקיר וששום דבר לא יתקבל חלילה ברמה האישית, אני ודאי לא אכעס עליך על שהגעת, אבל חד משמעית אני אומר זאת מנקודת המבט שלי.

איתן כבל: כל עוד אני בתפקיד, זו פעם אחרונה שהמנכ"ל או היושב ראש לא מגיעים לדיון כזה.

איתן כבל: זה ייגמר.

איתן כבל: זה מבחינתי עניין שיסתיים.

איתן כבל: כשאנחנו דנים בדברים מסדר גודל כזה, אני צריך לקבל מפתח רחב.

איתן כבל: עולות כאן שאלות שצריך לתת עליהן את התשובות.

איתן כבל: אני רוצה לשאול אותך ג'וש.

איתן כבל: בסוף צריך צריך לראות את נקודת האיזון, כי אני רוצה לומר לך בסיכום מה אנחנו מבקשים וזה ייעשה תוך עשרה ימים לא כמו שמ-2016 עד היום לא העברתם לנו את הנתונים.

איתן כבל: אני בכל מקרה רוצה ממך, כדי שתהיה לנו נקודת האיזון, לדעת כמה תלונות למשל מגיעות אליכם סביב הנושא של כביש 6.

איתן כבל: אני לא מדבר על תלונות שנובעות מכך שאין הודעה או פקקים, שזה דיון נפרד ואחר שאנחנו חברי הכנסת מול המדינה צריכים לייצר הכרעה.

איתן כבל: אני מדבר סביב העניין הזה שבראש ובראשונה לשמו התכנסנו, תלונות על גביית יתר, דורסנות מעל ומעבר וכולי.

<ג'וש גולדשמיד: מנכ"ל המועצה הישראלית לצרכנות.

<ג'וש גולדשמיד: אני אנסה לתת תמונה קצת יותר רחבה ולא להאריך.

<ג'וש גולדשמיד: ראשית, תודה רבה על הדיון הזה שהוא דיון חשוב מאוד.

<ג'וש גולדשמיד: לפחות בהיבט של מנהרות הכרמל לא היה כאן דיון כזה למיטב ידיעתי מאז נפתחו מנהרות הכרמל פני שבע-שמונה שנים.

<ג'וש גולדשמיד: לכן זה חשוב ולכן פנינו אליך לפני כחודשיים עת זיהינו לבה רותחת.

<ג'וש גולדשמיד: אני כבר אענה לך בפתיחת דבריי.

<ג'וש גולדשמיד: המועצה לצרכנות, אנחנו מקבלים עשרות אלפי פניות צרכנים, ארבעים אלף פניות צרכנים בשנה על מגוון תחומים.

<ג'וש גולדשמיד: דווקא בתחום הזה, בנושא הדיון המדובר החשוב והמורכב, גם כביש 6, גם מנהרות הכרמל, גם הנתיב המהיר, דווקא כאן יחסית אין לנו הרבה תלונות ואני גם אסביר למה.

<ג'וש גולדשמיד: כל אחד שיחשוב על עצמו, במידה והוא מקבל פתאום חיוב אחרי חודשיים או אחרי שנתיים, של שבעים שקלים או 300 שקלים, והוא רואה עם סימנים אדומים, לפעמים עם הדגשות של עורכי דין, גם חיצוניים וגם לא, שישלם את זה מהר כי חבל.

<ג'וש גולדשמיד: אנחנו רואים במועצה לצרכנות שברוב הפעמים הצרכנים לא מתלוננים על הדבר הזה ולמעשה מעדיפים לשלם ולסיים עם הדבר הזה.

<ג'וש גולדשמיד: יש לנו כמות מדויקת של תלונות בכל אחת משלושת השנים האחרונות – גם נתיב מהיר, גם כביש 6 וגם מנהרות הכרמל – מבחינתי כמנכ"ל המועצה לצרכנות, אני לא מתייחס לנתונים האלה כי אני יודע שכמו שציין יושב ראש הוועדה, שכבוש 6 הוא עורק תחבורה שהוא כבר מזמן לא לשם הנוחות, מזמן הוא צורך בסיסי ונוסעים בו בבטחה ובצורה טובה עשרות אלפי אזרחים וצרכנים מדי יום.

<ג'וש גולדשמיד: זה בסדר שהכביש קיים וזה מבורך.

<ג'וש גולדשמיד: לכן דווקא ההיבט כאן בדיון הזה של כמות התלונות, פחות מעניין אותי.

<ג'וש גולדשמיד: אני רוצה להרחיב בדקה לגבי התופעות בהן אנחנו נתקלים גם בנושא כביש 6 וגם בנושא מנהרות הכרמל.

איתן כבל: כביש 6.

איתן כבל: אני רוצה לסיים עם כביש 6.

<ג'וש גולדשמיד: למעשה אנחנו יודעים שאלה לא כבישים שנועדו לנוחות.

<ג'וש גולדשמיד: ה-ווייז שכולנו משתמשים בו מזרים את התנועה כמו מים.

<ג'וש גולדשמיד: בסוף יש מצב שקורה יום אחרי יום בו הצרכנים מגיעים לכביש 6, וכמו שנאמר כאן, נתקלים בפקקים, וכן, אם היה שילוט אלקטרוני שני קילומטרים לפני הכבישים, בכל אחד מהמחלפים, מה הבעיה?

<ג'וש גולדשמיד: אנחנו בשנת 2018.

איתן כבל: עזוב את זה.

איתן כבל: תתמקד בנושא.

<ג'וש גולדשמיד: לגבי עיקרי התלונות שאנחנו מקבלים.

<ג'וש גולדשמיד: אנחנו מקבלים תלונות של נוסעים מזדמנים שמגיעים לכביש 6 ורוצים לשלם מיד לאחר הנסיעה אבל נתקלים בסירוב ואומרים להם להמתין לחשבונית.

<ג'וש גולדשמיד: אז הגענו לאותו נושא שאם החשבונית נשלחת לכתובת הלא נכונה מכל סיבה שהיא, וסליחה, גברתי, זאת לא טעות אחת או שתיים אלא הרבה מאוד צרכנים שפשוט לא מקבלים את החשבוניות שלהם.

<ג'וש גולדשמיד: אגב, צרכן עדכן את כתובתו במשרד הפנים ואני מצפה כאזרח, כצרכן, שתהיו מסונכרנים ביניהם גופי המדינה.

<ג'וש גולדשמיד: אני לא צריך לעדכן גם את משרד הרישוי בנפרד, גם את דרך ארץ בנפרד, גם את כביש 6 בנפרד וגם את מנהרות הכרמל.

איתן כבל: זה כמו שאתה מחליף כרטיס אשראי ופתאום אתה מקבל קנסות.

איתן כבל: זה קרה לי.

<ג'וש גולדשמיד: זה לא מקרה אחד כפי שפנה לחברת הכנסת עזריה.

רחל עזריה: לא מקרה אחד.

רחל עזריה: יש לי עשרות רבות של מקרים.

<ג'וש גולדשמיד: יש צרכנים שקיבלו עשרות אלפי שקלים.

<ג'וש גולדשמיד: אמרנו משלוח של חשבוניות לכתובות לא נכונות.

<ג'וש גולדשמיד: אנחנו מדברים על עמלת החזר כרטיס אשראי כאשר הוא לא מכובד ובכביש 6 גובים 21 שקלים, במנהרות הכרמל גובים כמה עשרות שקלים ובנתיב המהיר גובים 43 שקלים וזה על אי כיבוד כרטיס אשראי.

<ג'וש גולדשמיד: בואו ניזכר לרגע, יש אותנו כצרכנים ויש גם את הקבוצות המוחלשות.

<ג'וש גולדשמיד: אלה מנגנוני גבייה אגרסיבית והרבה פעמים בלי יידוע.

<ג'וש גולדשמיד: צרכנים מקבלים מכתבים מהוצאה לפועל בלי התרעה מוקדמת אלא אחרי שזה כבר נסע וכבר חויב.

<ג'וש גולדשמיד: אני לא מדבר רק על כביש 6 אלא בכלל.

<ג'וש גולדשמיד: למעשה אני לא יודע אם תקנות כביש אגרה, כביש ארצי לישראל, אכיפת תשלומים, התשנ"ט-1999 – זה אולי כן המקום – אבל למעשה הגענו ל-2018 והגיע הזמן שיהיה שירות סביר.

איתן כבל: תודה.

<עפרה לוי: אמון הציבור.

<עפרה לוי: אני רוצה להוסיף על הדברים של ג'וש.

<עפרה לוי: גם אנחנו מקבלים תלונות.

<עפרה לוי: מבחינת נתונים, שישים אחוזים מהתלונות שמתקבלות על כבישי אגרה נוגעות לענייני גבייה.

<עפרה לוי: שישים אחוזים, זה כבר מעיד על תופעה.

<לאה ורון: מהתלונות שהתקבלו אצלכם.

<עפרה לוי: מהתלונות שהתקבלו אצלנו.

<עפרה לוי: עוד תופעה שנתקלנו בה ולא עלתה כאן.

<עפרה לוי: צרכנים שמתקשרים לכביש כדי לנסות לנהל משא ומתן על הריביות והתוספות, מקבלים בתשובה הצעה: תעשו מנוי.

<עפרה לוי: תעשו מנוי, נוותר לכם על הריבית ועל ההצמדה.

<עפרה לוי: יש כאן איזה סחר מכר שלא מתאים לשירות ציבורי כמו זה.

איתן כבל: תודה.

איתן כבל: חברת כביש חוצה ישראל.

<שמעון אברהם: אני סמנכ"ל פרויקטים בחברת כביש חוצה ישראל, הרשות הממונה מטעם משרדי האוצר והתחבורה על כבישי האגרה.

איתן כבל: האם אתם מרוצים מהתפקוד של חברת דרך ארץ?

<שמעון אברהם: התשובה היא שתפקידנו לא להיות מרוצים.

איתן כבל: זאת תשובה של פוליטיקאים.

רחל עזריה: כן, אתה יותר פוליטיקאי מאתנו.

רחל עזריה: אם נענה כך, ישפדו אותנו.

איתן כבל: אם אני אומר מבחינתכם, בעמידה בכללים – קרי, חקיקה ותקנות – מאחד עד עשר, איזה ציון היית נותן להם?

<שמעון אברהם: הזכיין עומד במסגרת החקיקה שנקבעה על ידי המחוקק שתמך את החלטת הממשלה להקים את פרויקטי האגרה האלה ולהטיל את התשלום על הנהג, על המשתמש, ובעצם להטיל על הזכיין לגבות.

<שמעון אברהם: התשובה היא שבסך הכול אנחנו מזהים עמידה של הזכיינים במסגרת שנקבעה להם, בכללי המשחק שנקבעו, ובכל מקום – חלק מתפקידנו – אנחנו מבצעים בקרות ראויות לטעמי לא מעט, ואני מוכן לפרט בשמחה.

<שמעון אברהם: בכל מקום שאנחנו מזהים איזושהי סוגיה שהיא סוגיה רוחבית, אנחנו פועלים במסגרת הכלים שנתונים לנו.

איתן כבל: האם אדוני חשב לנכון למשל לפנות לגופים הציבוריים כמו אמון הציבור, כמו המועצה הישראלית לצרכנות, כמו הרשות להגנת הצרכן ולסחר הוגן, גופים שעוסקים ומקבלים את התלונות.

איתן כבל: דרך אגב, אני בטוח שאתם מקבלים פחות תלונות מכפי שהם מקבלים.

<שמעון אברהם: התשובה היא חד משמעית כן.

<שמעון אברהם: אנחנו נמצאים בקשר עם הגופים הללו ומעבר לכך, לנו יש מנגנון, כפי שאדוני כרגע ציין, של פניות ציבור אלינו.

<שמעון אברהם: אנחנו עוקבים גם אחרי פניות הציבור שהזכיינים מקבלים.

<שמעון אברהם: אני מבקש להעיר עוד איזושהי נקודה כסוג של שירות כי זו נקודה שטרם עלתה בדיון.

<שמעון אברהם: חלק מהמסגרת שנקבעה כאן, יש ועדת ערר בלתי תלונה שפועלת ודנה בכל מקרה שבו משתמש רואה עצמו נפגע כתוצאה מפעילות כזו או אחרת של הזכיין.

<שמעון אברהם: השימוש בשירות הזה של ועדת ערר קל מאוד, יעיל מאוד, לא דורש תשלום אגרה, הפניה לאפשרות הזאת לפנות לוועדת ערר על מנת להעלות את המקרה לדיון נמצאת בחשבוניות עצמן.

<שמעון אברהם: בעצם, כל מי שמקבל חשבונות.

<לאה ורון: מי עומד בראש ועדת הערר?

<שמעון אברהם: בראשה עומד מי שנמצא כשיר לכהן כשופט שלום.

<שמעון אברהם: ועדת הערר מונה שלושה חברים.

<לאה ורון: מה שמו של מי שעומד בראש הוועדה?

<גיא לויאן: כרגע זה עורך דין תמיר סבן.

<לאה ורון: תציג את עצמך.

<גיא לויאן: אני מחוצה ישראל.

<גיא לויאן: אני חבר ועדת ערר של כביש 6 ואני נציג הרשות הממונה בוועדה הזאת.

<שמעון אברהם: זאת אומרת, לרשות הממונה, במקרה של דרך ארץ, של כביש 6, יש נציג בוועדה עצמה, כפי שגיא אמר.

<שמעון אברהם: אני יכול להציג ירידה ברורה בכמות הערערים שמוגשים בכל כבישי האגרה מלכתחילה ועד ליום זה.

<לאה ורון: אתם יכולים למסור לוועדה נתונים, כמה פניות הוגשו ב-2016 לוועדת הערר, כמה נמצאו מוצדקות והמשתמש לא חויב?

<שמעון אברהם: התשובה חיובית לחלק מהשאלה.

<שמעון אברהם: אני יודע להציג נתונים כמה ערערים הוגשו.

<שמעון אברהם: אני לא יודע לומר לך כרגע כמה נמצאו מוצדקות, מה גם שחלקן נמצאות בדיון.

איתן כבל: תודה.

איתן כבל: עיסאווי, רצית לשאול שאלה.

עיסאווי פריג': רציתי לומר משפט לסיכום.

עיסאווי פריג': אני פשוט צריך לצאת.

עיסאווי פריג': ראשית, אני מבקש לקבל את זה בכתב, את הנתונים שביקשתי.

איתן כבל: ברור.

עיסאווי פריג': הדבר השני, אני אומר אותו כעצה.

עיסאווי פריג': אני הולך להדפיס את התקנות וללמוד אותן, ובמיוחד ללמוד את המנגנון.

עיסאווי פריג': כל משפט שני שאמרת עכשיו מזכיר את המילה מנגנון.

עיסאווי פריג': אני מייעץ ומציע ליזום תרופה לפני מכה.

עיסאווי פריג': אנחנו הולכים להציע מנגנון חלופי שיבוא אחרי עשרים שנים.

עיסאווי פריג': תחשבו על שינוי מנגנון שיבוא ביוזמה מטעמכם.

עיסאווי פריג': זאת עצה.

עיסאווי פריג': תודה לכם.

איתן כבל: תודה.

איתן כבל: ברשותכם, אני רוצה לסכם את העניין הזה.

איתן כבל: אני רוצה לבקש כמה דברים.

איתן כבל: אני רוצה לדעת כמה משתמשים לא עמדו בתשלום בזמן, בואו נאמר בשלוש השנים האחרונות.

<קריאה: כמה נסיעות.

איתן כבל: כן.

איתן כבל: כמה נסיעות.

איתן כבל: האמת היא שאני לא רוצה להגיד נסיעות.

איתן כבל: אני מבין מה אתה אומר.

איתן כבל: זה פחות חשוב.

איתן כבל: בסוף זה המשתמש.

איתן כבל: כמה משתמשים.

איתן כבל: בסוף אתה מקבל את ההודעה וכתוב לכבוד איתן כבל ולא כתוב לכבוד קטע זה וזה.

איתן כבל: בפנים הוא כותב לך שנסעת שלושה קטעים או שני קטעים.

איתן כבל: אני רוצה לדעת בסוף כמה משתמשים קיבלו בשלוש השנים האחרונות קנסות.

איתן כבל: דבר שני.

איתן כבל: מה גובה הקנסות.

איתן כבל: דבר שלישי.

איתן כבל: מעבר לקנס, מה היה החלק בקנס שהוא הריבית וההצמדה שגביתם.

<קריאה: אולי גם מה עלות ההוצאה.

איתן כבל: אני אומר לך מה ההבדל.

איתן כבל: אני לא רוצה להיכנס לזה.

איתן כבל: אני לא רואה חשבון שלהם עכשיו.

איתן כבל: יש היום חוק ואני קודם כל רוצה לראות את הדברים, איך הם מתכתבים עם החוק הקיים.

איתן כבל: נקודה נוספת שאני רוצה לדעת היא בשלוש השנים האחרונות, בכמה בקשות דנו ועדות הערר.

<לאה ורון: ומה היו התוצאות.

איתן כבל: בוודאי.

איתן כבל: התוצאות בסך הכול הכללי.

איתן כבל: כמה בקשתם נענתה וכמה בקשתם נדחתה.

איתן כבל: תוך כמה זמן ההליך הזה התבצע.

<ג'וש גולדשמיד: זה שיש ירידה, זה דבר שיכול להיות מבורך ויכול להיות הפוך.

איתן כבל: אני הבנתי מה אמרת וזה בסדר.

איתן כבל: זה בראשי.

איתן כבל: זה נכון.

איתן כבל: רובנו לא מתווכחים.

איתן כבל: גם אני כשאני רואה, אני לא מתווכח אלא אני הולך ומשלם.

איתן כבל: בשביל סכום של עשרים, שלושים, מאה שקלים – אני לא רוצה לריב עם אף אחד.

איתן כבל: אני מניח שאני לא פטנט רשום, זאת אומרת, בשורה התחתונה כך נוהג האיש הסביר.

איתן כבל: אני רוצה לקבל תמונה.

איתן כבל: כשאתה מקבל את התמונה, יותר קל לך אחר כך להתייחס למקטע.

<ג'וש גולדשמיד: אני מחזק מה שאתה אומר, רק בהיבט משך הזמן של הערר עצמו.

איתן כבל: בסדר.

איתן כבל: אמרתי.

<ג'וש גולדשמיד: אם לוקח הרבה זמן ואנשים פחות פונים.

איתן כבל: נכון.

איתן כבל: נקודה נוספת ואחרונה שברשותך אני רוצה לקבל נוגעת לגובה הקנסות הכי גבוהים.

איתן כבל: את יכולה לומר לי שהקנסות הגבוהים היו 10,000 שקלים, 8,000 שקלים.

איתן כבל: אחר כך אני אחליט אם אני רוצה לשאול שאלות נוספות.

<שרון פלורנטין: אדוני, זאת פונקציה של כמה בן אדם נוסע בכביש.

איתן כבל: אם את חושבת שאני לא מבין את זה, יש לך טעות.

איתן כבל: כמי שכתב את החוק.

איתן כבל: אני בסך הכול רוצה לדעת, הרי ברור כשמש ולאור הירח, כמה נקודת המוצא של החוב שלו הייתה לפני שנה, שנתיים.

איתן כבל: נניח הוא נסע והיה צריך לשלם במקור, אם היה משלם בזמן, מאתיים שקלים כפי שנכתב לו.

איתן כבל: מאז נשלחה לו ההודעה עם המאתיים שקלים, כמה הסכום הגבוה ביותר ואת יכולה לבחור לי שלושה-ארבעה סכומים.

<רונית כנפו: הסכום המקסימלי לרכב לא יעלה על 7,000 שקלים.

<רונית כנפו: גם אם אדם כל יום נוסע לכביש ולכאורה לפי המנגנון של כביש 6 הסכום היה אמור להיות הרבה יותר, הקנס המקסימלי יעמוד על הסכום הזה.

איתן כבל: אם כן, הבנתם את השאלה שלי מצוין.

איתן כבל: השאלה שאני מבקש לדעת היא כמה אנשים שילמו 7,000 שקלים.

איתן כבל: אני רוצה לדעת מה הייתה נקודת המוצא של החוב שלהם.

איתן כבל: זאת אומרת, כשהוא יצא לדרך הוא קיבל בשנה מסוימת הודעה שאומרת שישלם מאתיים שקלים, 300 שקלים, 400 שקלים, לא יודע כמה, ובנסיעה – אני לא רוצה מצבור של נסיעות ולומר שצברנו את הכול והוא הגיע לסכום מסוים שעם אלה יש לי פחות בעיה, עם מי שנוסע באופן תדיר בכביש 6 ומשום מה אף פעם לא שילם.

איתן כבל: בסוף רוב הבעיות, לפחות מנקודת המבט שלי, הן בנוסעים המזדמנים.

איתן כבל: אלה שלא נוהגים לנסוע באופן תדיר בכביש.

איתן כבל: זה כמו שאתה בא וקונה מאיזו חנות ואף פעם לא משלם, ואתה אומר לעצמך שהמוכר פילנתרופ שלך.

איתן כבל: אני לא מתכוון לאלה בסוף מי שנמצא בהפרה מתמשכת, ברור לי שהוא משחק אותה ראש קטן.

איתן כבל: הבעיה הגדולה שלי היא עם אנשים שנוסעים לפעמים.

איתן כבל: רעייתי לא נוהגת לנסוע באופן תדיר אלא מעת לעת ואז היא עלולה למצוא את עצמה בנסיבות כאלה ואחרות.

איתן כבל: אני רוצה לדעת מה המספרים של האנשים האלה.

איתן כבל: כמה אנשים שנכנסים לכביש וצריכים לשלם מאה שקלים, מאתיים שקלים, ולאיזה סכום תפח החוב שלהם.

איתן כבל: עם כל הכבוד לחבריי, אני מנסה לתפוס את הזווית של העניין, שבאמת באותו מקום שאני בא ואומר שבמצב של הכלכלה היום אין שום סיבה שתמשכנה להיגבות ריביות כאלה ואולי אפשר לייצר מנגנון שאומר שכאשר נשוב למצב אחר, יתאפשר לרגולטור לקבל החלטות שמחזירות את המצב למצב היום.

איתן כבל: אבל אם המצב הוא כמו היום, אין שום סיבה שזה יהיה ברמות האלה.

איתן כבל: לפני שאני אקבל את ההחלטות.

איתן כבל: אני רוצה לדעת את הנתונים.

איתן כבל: אני לא נותן לכם עשרה ימים אלא שבועיים.

איתן כבל: בעוד שבועיים כל הנתונים האלה כאן.

איתן כבל: דרך אגב, להערכתי את כל הנתונים אפשר להוציא בלחיצת כפתור.

איתן כבל: זה לא שאנשים יושבים וסופרים עם נומרטור כמה נכנסים, מתי הם נכנסו ובצד השני מחכה מישהו בטלפון ומודיעים לו שתכף הם יוצאים.

איתן כבל: בסוף הכול ממוחשב והכול ידוע.

איתן כבל: אני אפילו לא רוצה לגעת בדיון הזה כי בוודאי את לא יודעת לענות לי ולתת לי את הנתונים לגבי הפקקים.

איתן כבל: דרך אגב, מי שבא לבקש ולשלם באותו רגע, אני חושב שזה יותר עניין טכני-טכנולוגי.

איתן כבל: יכול להיות שהם פשוט לא ערוכים לקבל את זה און ליין.

איתן כבל: לא יודע.

<ג'וש גולדשמיד: למה?

<ג'וש גולדשמיד: הם קלטו את הרכב נוסע, הם יודעים את מספר הרכב.

<ג'וש גולדשמיד: נושא הכתובת הוא יותר מהותי.

איתן כבל: אני אומר לך שוב שאני לא הופך עולם ואני אומר להם שילכו וישנו עכשיו את כל מערכת המחשוב שלהם בגלל עשרה אנשים אלה.

איתן כבל: זה זניח.

<ג'וש גולדשמיד: אבל נושא הכתובת, לאיזה כתובת נשלחים החשבונות, זה מה שיוצר את זה.

איתן כבל: את זה נוכל לדעת אחרי שאני אקבל את הנתונים.

איתן כבל: אז אני יכול להתכתב אתם ולעשות אתם את הבירור האם זה עקב הגעה לכתובת שגויה.

איתן כבל: אני קודם כל רוצה לראות מפה של הבעיות.

<ג'וש גולדשמיד: אני רק מציע שבהתאם לנתונים יצוינו למה החשבון תפח כך.

<ג'וש גולדשמיד: הם יודעים מצוין למה החשבון תפח.

איתן כבל: אני רוצה להבהיר ולבקש שהפילוח יהיה לפי נוסעים – מישהו עם כתובת שגויה או לא חשוב מה.

<לאה ורון: לגבי הבקשות הוגשו לוועדת הערר, שלגביהן יהיה פילוח.

איתן כבל: ברור.

איתן כבל: זה רק לוועדת הערר כי דרך זה הם לא יכולים לדעת.

<קריאה: לפי עילות הערעור.

איתן כבל: זה החלק של כביש 6 או כביש רבין כפי שצריך לומר.

איתן כבל: מנהרות הכרמל.

איתן כבל: בבקשה, ג'וש.

איתן כבל: אני רוצה שתציג את העניין.

<ג'וש גולדשמיד: לגבי מנהרות הכרמל, הסיפור הוא קצת שונה.

<ג'וש גולדשמיד: כפי שירחיבו, מנהרות הכרמל נפתחו בשנת 2010 למיטב זיכרוני.

<ג'וש גולדשמיד: במנהרות הכרמל מדובר על שני קטעים באורח של קילומטרים ספורים.

<ג'וש גולדשמיד: נסיעה ממוצעת במנהרות היא חמש, שש, שבע דקות והחלופה של הנסיעה בתוך המנהרות היא בין ארבעים דקות לשעה בתוך העיר.

<ג'וש גולדשמיד: כאן נתקלנו בדברים שחד משמעית לא נתקלנו בכביש 6.

<ג'וש גולדשמיד: במועצה לצרכנות אנחנו רואים גבייה אגרסיבית.

<ג'וש גולדשמיד: קודם כל, כל המנגנון הוא שונה.

<ג'וש גולדשמיד: יש שם, כמו שאתם יודעים, ביתנים בכניסה, יש בלבול רב בין נתיבי מנויים לנתיב לא של מנויים, בודד אחד או שניים, של תשלומים, של לקוחות מזדמנים ואנשים מתבלבלים.

<ג'וש גולדשמיד: אתה הרי לא יכול באמת לעבור ארבעה נתיבים בעשרים מטרים כשאתה מגיע מצד ימין של הכביש, לעבור לנתיב השמאלי של התשלומים המזדמנים בצד שמאל.

<ג'וש גולדשמיד: אני הייתי שם לפני כחודש, שאלתי האם יכול להיות שהם התבלבלתי, האם יכול להיות שהיו גובים ממני בין מאתיים ל-300 שקלים על הטעות הזאת?

<ג'וש גולדשמיד: היא אמרה לי שכן, ויותר.

<ג'וש גולדשמיד: וזה למה?

<ג'וש גולדשמיד: כי יש מה שנקרא למשל במנהרות הכרמל הוצאות איתור רכב.

<ג'וש גולדשמיד: מדובר על לקוחות ועל צרכנים מזדמנים שטעו, לא ידעו, נכנסו לנתיב של המנויים שהם יותר מרובים מנתיב התשלום המזדמן.

איתן כבל: אין שם מצלמות?

<ג'וש גולדשמיד: אין מצלמות שמשמשות כמו בכביש 6.

<ג'וש גולדשמיד: יש פקידים שיושבים בכניסה.

<ג'וש גולדשמיד: אגב, אולי הגיע הזמן גם את זה לשנות.

<ג'וש גולדשמיד: הם אומרים שיש להם הרבה הוצאות, אז שיחסכו אותן ויעשו כמו בכביש 6.

איתן כבל: נמצא כאן נציג מנהרות הכרמל?

<אברהם מזרחי: סמנכ"ל הכספים של זכיין מנהרות הכרמל.

איתן כבל: אני רוצה להבהיר את הנקודה הזאת.

איתן כבל: כשאני מגיע עם הרכב שלי, עזוב את הכניסה דרך התשלום כי זה פחות דרמטי, זה ברור, אתה משלם ואתה נכנס, אני מדבר על מה שנקרא המנויים.

איתן כבל: האם אין צילום של מספר הרכב?

איתן כבל: איך זה עובד?

<אברהם מזרחי: יש צילום קדמי ויש צילום אחורי.

<אברהם מזרחי: אנחנו יודעים לזהות.

<אברהם מזרחי: כמובן שאם אתה עובר ללא מנוי בנתיב מנוי, זה יוצר לנו מאמצים לזיהוי של הרכב של אותו משתמש.

איתן כבל: מה זה מאמצים?

איתן כבל: המחשב או הטלפן קורע את הישבן?

<אברהם מזרחי: לא.

<אברהם מזרחי: קודם כל, כאשר מנוי עובר, יש זיהוי אוטומטי.

איתן כבל: אני רוצה לדעת איך זה מתבצע.

<אברהם מזרחי: אני אתך.

<אברהם מזרחי: כשעובר מנוי, המערכת יודעת באחוז די גבוה להתאים את המספר המזוהה לאותו מנוי שנרשם באופן מסודר ובעצם ליצור לעצמו את תהליך החיוב האוטומטי.

<אברהם מזרחי: כשעובר מי שלא מנוי בנתיב מנוי, זה דורש כבר התערבות ידנית וזה מייצר לנו הרבה מאוד הוצאות.

<אברהם מזרחי: המושג הזה שנאמר כאן קנס, אנחנו לא מכירים דבר כזה.

<אברהם מזרחי: זה פיצוי והחזר הוצאות, כשמו כן הוא.

<ג'וש גולדשמיד: בסך מאתיים שקלים.

איתן כבל: אני מבקש, כבר אני אומר לך, לקבל את החישוב של אותה גבייה שאתם מבקשים לאתר את אותו נוסע מזדמן.

איתן כבל: בחשבונות טלפון כתוב דמי שימוש קבועים.

איתן כבל: זאת אומרת, אף אחד עד היום לא יודע למה ואיך אבל כאן אני מקווה שאתה יודע להגיד שמאתיים השקלים האלה מורכבים מכוס קפה כל שלוש שעות, משירותים וכולי.

איתן כבל: אני מדבר ברצינות.

איתן כבל: הרי בסוף זה התמחור.

איתן כבל: אתה בסוף מתמחר עלות של אדם שצריך סביב זה לטפל בעניין מסוים.

איתן כבל: אני רוצה לדעת את העניין הזה.

<אברהם מזרחי: קודם כל, הנושא הזה מבוקר ומפוקח על ידי הרשות הממונה.

איתן כבל: אחרי שנקבל, אני אפנה אליכם.

<אברהם מזרחי: אין בעיה.

<אברהם מזרחי: כל הנתונים נמצאים.

<אברהם מזרחי: לא צריכה להיות בעיה.

<ג'וש גולדשמיד: רק להבהיר, אנחנו רואים צרכנים רבים שכמו שאמרנו נכנסו בטעות.

איתן כבל: כמה כאלה יש לכם?

איתן כבל: אתה יודע לענות לי?

<אברהם מזרחי: אין לי מספר מדויק לומר.

<אברהם מזרחי: זה יותר במקטעים.

<ג'וש גולדשמיד: חשוב לדעת שההוצאות הן לכל מקטע בנפרד.

איתן כבל: אתה מבין איזה קופת חסכון זו?

<אברהם מזרחי: לא, כי אני יודע שהיא לא.

איתן כבל: אני מתנצל, אני כבר יודע מה אתה רוצה לענות לי ואני כבר שואל את השאלה הבאה.

איתן כבל: הנחת העבודה שלי היא כזאת.

איתן כבל: אני רוצה לדעת האם אחרי כל אותם אלפים שאתם בודקים אותם, אותו עובד או עובדים שצריכים לשבת ולעבוד, על הגרוש, זאת אומרת, אתם גובים את הקנסות, נניח איקס מיליונים.

איתן כבל: כמה גבייה?

<אברהם מזרחי: נכון להיום אנחנו מפסידים.

<אברהם מזרחי: חד משמעית.

איתן כבל: אולי צריך להחליף את ההנהלה.

<אברהם מזרחי: ממש לא.

איתן כבל: אני מנסה להבין איך אדם ששגה ונכנס בטעות.

איתן כבל: דרך אגב, אם אתם שואלים אותי, צריך לסדר את זה בצורה כזאת שמי שבא מנתיב ימני, תהיה לו את האפשרות לקחת ימינה או שמאלה כדי להיכנס, כשהוא מזהה שהוא במקום בעייתי.

איתן כבל: דרך אגב, אני ראיתי את זה בכביש המהיר ב ביש 1.

איתן כבל: כשאתה מגיע בשעות העומס למשל ללה גווארדיה, היכולת שלך בעומס להתחבר, אם אתה רוצה להתחבר ללה גווארדיה, אתה יכול למצוא את עצמך לא מצליח.

איתן כבל: כאן לפחות הוא פספס עליו השלום וחזר או פנה ליגאל אלון.

איתן כבל: כשאתה מדבר אתי על מצב שבו אין לך בכלל אופציה לאן לזוז, גם אם אתה רוצה, אתה קולט.

איתן כבל: דרך אגב, אני מודיע לכם שזה קרה לי.

איתן כבל: זה קרה גם לי בפעמים הראשונות כשהגעתי.

איתן כבל: אתה לא שם לב, אתה לא אמון על הדרך הזאת ואתה מוצא את עצמך נוסע בתוך הכביש ואחר כך זה סיפור.

איתן כבל: לא משנה, טיפלתי בזה אבל אני אומר את זה ברמה האישית.

<ג'וש גולדשמיד: זה שיש קופות שעומדות בכניסה וזה לא אוטומט, זה דבר אחד.

<ג'וש גולדשמיד: זה שאין מספיק שלטים מבעוד מועד כדי שהנהג ישים לב, הוא עומד להיכנס לכביש ואין דרך חזרה ושיבחר את הנתיב הנכון.

<ג'וש גולדשמיד: אנחנו רואים חיובים על כל מקטע בנפרד.

<ג'וש גולדשמיד: הרי אם החברה צריכה לאתר את הרכב של הנוסע המזדמן שטעה, שגה, אולץ, לא משנה, נכנס, זה הוצאות איתור רכב והוא מחויב פעמיים בגינם, על שני הקטעים בנפרד.

<ג'וש גולדשמיד: איתרת אותו כבר, למה אתה מחייב פעמיים על שני קטעים?

<ג'וש גולדשמיד: אנחנו רואים הרבה מאוד קנסות.

<ג'וש גולדשמיד: רואים שאין הנחות ואני לא נכנס כרגע לנושא ההנחות לתושבי חיפה או קשישים או נכים.

<ג'וש גולדשמיד: למעשה כל נושא התעריפים כרגע לא בדיון כמו שאמרת יושב ראש הוועדה, אבל באמת הגיע הזמן לדון בהם.

איתן כבל: נמצא כאן נציג האוצר?

איתן כבל: אין.

<לאה ורון: אולי נציג משרד התחבורה יודע על העניין הזה.

איתן כבל: התפרסם שהשר כחלון הודיע שאגרת הנסיעה במנהרות הכרמל תופחת בשלושים אחוזים.

<רותי בנין: למנויים בלבד.

איתן כבל: זאת התקדמות מאוד גדולה.

איתן כבל: עורכת הדין שרית גולן, בבקשה.

<שרית גולן שטיינברג: באמת במענה לשאלה שלך, התבשרנו על הנחה.

<שרית גולן שטיינברג: אם עד אתמול לא הייתה הבחנה בין מי שהוא מנוי למי שהוא לא מנוי והסכום עלה למקטע 8.70 שקלים, החל מהיום מי שהוא לא מנוי משלם למקטע 9.86 שקלים.

<שרית גולן שטיינברג: כלומר, לנסיעה של שני מקטעים שזה 6.5 קילומטרים, התשלום הוא 19.70 שקלים.

<שרית גולן שטיינברג: עד אתמול הוא היה משלם 17.20 שקלים.

<שרית גולן שטיינברג: מי שמנוי, משלם 13.90 שקלים.

<שרית גולן שטיינברג: מה זה מנוי?

<שרית גולן שטיינברג: , מנוי הוא אמנם בחינם אבל אתה צריך למסור פרטי כרטיס אשראי, אתה צריך להירשם.

<שרית גולן שטיינברג: מה עם כל אלה שאין להם כרטיס אשראי?

<שרית גולן שטיינברג: מה עם כאלה שלא רוצים לשים את הכרטיס שלהם במאגר כזה או אחר?

<שרית גולן שטיינברג: יש הרבה לקוחות מזדמנים.

<שרית גולן שטיינברג: אותה הנחה שהיא מבורכת, היא צעד שהוא הישג של מחאת מנהרות הכרמל, ורותי מובילת המחאה כבר שלוש שנים, הוא צעד דרמטי אבל הוא בסוף כובל אותנו לעשות מנוי למנהרות הכרמל, הוא לא נותן באמת הנחה משמעותית כי גם 6.95, שבעה שקלים למקטע שהוא בערך שלושה קילומטרים – זה המון.

<שרית גולן שטיינברג: סתם לסבר את אוזניכם.

<שרית גולן שטיינברג: עלות לקילומטר של מי שהוא לא מנוי, הוא שלושה שקלים.

<שרית גולן שטיינברג: עלות למי שהוא מנוי, 2.10 שקלים.

<שרית גולן שטיינברג: לכביש שקבעו שהוא יהיה כביש אגרה, לכביש שחוצה את העיר.

<שרית גולן שטיינברג: אין כבישי אגרה נוספים שחוצים עיר, שמשמשים את תושבי העיר.

<שרית גולן שטיינברג: אני סתם אסבר את אוזניכם, לכל הירושלמים שביניכם.

<שרית גולן שטיינברג: תארו לכם שהייתם צריכים לשלם על כביש בגין.

<שרית גולן שטיינברג: אני ירושלמית במקור.

<שרית גולן שטיינברג: אותו כביש שחוצה מרמות עד הצד המזרחי של העיר, עד הכניסה לגוש עציון.

<שרית גולן שטיינברג: אם הייתם צריכים לשלם על הכביש הזה, הייתם צריכים לשלם נכון להיום כחמישים שקלים על מעבר כדי לנסוע בעיר.

<שרית גולן שטיינברג: למה חיפאים, למה תושבי מפרץ חיפה צריכים לשלם על כביש שחוצה את העיר, משמש אותנו ככביש בסיסי ולא כמותרות?

<שרית גולן שטיינברג: אפשר להתווכח על כביש 6, אם היום הוא מותרות או לא, אבל מנהרות הכרמל הן לא מותרות.

<שרית גולן שטיינברג: ג'וש אמר בצדק שהוא לא נוסע במנהרות הכרמל כמחאה.

<שרית גולן שטיינברג: לא סתם אתם חברה מפסידה כספים.

<שרית גולן שטיינברג: המון מהתושבים לא נוסעים במנהרות הכרמל.

<שרית גולן שטיינברג: עמד על כך מבקר המדינה.

<שרית גולן שטיינברג: הצפי והתחזיות לשימוש במנהרות הכרמל התבדה.

<שרית גולן שטיינברג: אחוז המימוש הוא נמוך לעומת הצפוי.

<שרית גולן שטיינברג: בסופו של דבר ועדת הכלכלה צריכה להתייחס לא רק לשאלת האגרות שנגבות ולא סתם שתי תביעות ייצוגיות אושרו לאחרונה על ידי בית משפט מחוזי בניגוד לעמדת היועצת המשפטית של הרשות המפקחת של חוצה ישראל.

<שרית גולן שטיינברג: האחת היא לגבי גביית יתר של פיצוי עבור נסיעה ללא מנוי כאשר בניגוד לפרשנות של הרשות המפקחת - - -

איתן כבל: אני לא פותח את זה.

<שרית גולן שטיינברג: אבל זה בדיוק נושא הדיון, האם זה למקטע או לשני מקטעים.

איתן כבל: תני לי.

איתן כבל: אני הבנתי.

איתן כבל: אני רוצה לקחת את זה למקום אחר לגמרי ולא למקום שאת הולכת אליו.

איתן כבל: מזה אנחנו לא נצא.

<רותי בנין: אני הקמתי את מחאת מנהרות הכרמל לפני שלוש שנים ולכל מה שהגענו היום, הגענו בזכות המחאה.

איתן כבל: כל הכבוד.

<רותי בנין: בדף יש שלושים אלף אנשים.

<רותי בנין: אנחנו הבאנו את מבקר המדינה לעשות ביקורת שאמרה שמנהרות הכרמל מאוד יקרות והרבה אנשים לא נוסעים בהן.

<רותי בנין: אנחנו הבאנו את המודעות לנושא הזה כי אנשים נכנסו ונסעו ולא היו מודעים בכלל שזה עולה להם כל כך הרבה כסף.

<רותי בנין: אנשים שגרים במפרץ חיפה והם יום יום צריכים לנסוע לאלביט או לכל מפעל אחר, הם משאירים 800 שקלים לחודש רק בשביל לנסוע לעבודה ולעבור בתוך המנהרה הזו.

<רותי בנין: השר כחלון, כבודו במקומו מונח, הביא את ההנחה הזאת בזכות המחאה ובזכות הלחץ המאוד מאוד אגרסיבי שעשינו עליו וזו הסיבה שהוא עשה את ההנחה אבל זה לא מספיק.

<רותי בנין: הוא לא יכול לעשות רק למנויים.

<רותי בנין: אנחנו דורשים שהכביש הזה יהיה חינם כמו שיש בירושלים חינם.

<רותי בנין: גם אנחנו רוצים אותו חינם.

<רותי בנין: תודה.

איתן כבל: תודה לך.

איתן כבל: ברשותכם, אני רוצה לסכם את הנושא.

איתן כבל: קודם כל, גברתי, אני מבקש להניח בפני את דוח מבקר המדינה.

איתן כבל: אני גם אבוא בדברים עם נציגי מבקר המדינה כדי לדעת מהם בדיוק את ההתכתבות עם המסקנות שלהם.

איתן כבל: אני כן יכול לומר, כמי שמשתמש במנהרות הכרמל, שהיום מבחינתי זה צורך בסיסי.

איתן כבל: מנקודת המבט שלי, זה כבר מזמן לא מותרות.

<רותי בנין: לגמרי.

איתן כבל: כמו שהיום כביש 6, אני יכול לומר לכם, הוא כבר לא מותרות.

איתן כבל: עם כל הכבוד לדב חנין ולרחל עזריה שנאבקו בזמנו נגד כביש 6, אני לא רוצה לחשוב איך המדינה הזו הייתה נראית בלי כביש 6, כמו שאני לא רוצה לחשוב איך אזור חיפה היה נראה בלי מנהרות הכרמל.

איתן כבל: בסוף החיים בנויים בצורה כזו שאתה לא יכול לגבות, אם אתה לא נותן אלטרנטיבות.

איתן כבל: אם הייתה אלטרנטיבה ראויה לכביש 6 או אלטרנטיבה ראויה למנהרות הכרמל, אתה אומר בסדר, בן אדם יקבל החלטה.

איתן כבל: כמו בכביש מספר 1, אף אחד לא מכריח את האנשים לעלות לנתיב המהיר.

איתן כבל: יש לו את כביש 1 ואם בן אדם רוצה, ממהר, הוא מחליט לעלות לנתיב מהיר.

איתן כבל: אם הוא לא רוצה, לא עולה עליו.

איתן כבל: זו נקודת המוצא.

איתן כבל: קודם כל, אני אתכתב עם הדוח שמבקר המדינה הניח לפתחנו.

איתן כבל: חשוב לי לראות את הדברים כדי להתחבר לזה.

איתן כבל: מה אני כן מבקש מכם.

איתן כבל: חשוב לי לקבל כמה אנשים נקנסים מאחר והם עברו את הכביש כמזדמנים.

איתן כבל: פעם שנייה, איך נקבעת העלות ואתה אומר שאתם נמצאים בחריגה, שהסכום הזה שנקבע, אתם לא מצליחים.

איתן כבל: נקודה נוספת שאני מבקש, מה שהעלה ג'וש, והיא למה צריך לקנוס בן אדם על כל קטע.

<אברהם מזרחי: יש לי על זה תשובה.

<אברהם מזרחי: כרגע זה נדון בתביעה ייצוגית ואנחנו כרגע מתאימים את המערכות שלנו על מנת שזה לא יקרה.

איתן כבל: בכל מקרה, זה שיש תביעה ייצוגית, זה יפה מאוד אבל היא לא נוצרה מאליה.

איתן כבל: אני רוצה לדעת מה הסיבות שאתם גובים על מקטע כפול.

<אברהם מזרחי: חוקים ותקנות.

איתן כבל: זו תשובה.

איתן כבל: אני קודם כל רוצה לדעת את העניין.

איתן כבל: אחרי כן אני כבר אומר לכם, הממונים על כל הכבישים, שאני אבקש מכם כשלב הבא את ההתייחסות שחלקה תהיה זה החוק, ואני רוצה לדעת לאחר מכן.

איתן כבל: בכל הכבוד, אתם לא יכולים להשתבלל בתהליך הזה.

יעקב אשר: מה זה להשתבלל אדוני?

איתן כבל: כמו שבלול, להיכנס לתוך הקונכייה.

<שמעון אברהם: אני חייב לציין שההסדר הזה שמנהרות הכרמל כרגע ציינו, ההסדר הזה נולד כתוצאה מדרישה מפורשת של כביש חוצה ישראל לנהוג כפי שהיום הם נוהגים.

<שמעון אברהם: אם כן, ההפך הוא הנכון.

<שמעון אברהם: אנחנו ממש לא משתבללים.

איתן כבל: או שאדוני לא שומע טוב וצעק כדי שאשמע את מה שאתה אומר, אבל אני לא הייתי צריך שתרים את הרמת הקול.

<שמעון אברהם: אני מתנצל.

איתן כבל: לא בגלל זה אלא כי זה מיותר.

<שמעון אברהם: רק עניתי לנושא ההשתבללות.

איתן כבל: אני אפילו עדיין לא במקום הזה.

איתן כבל: לא אמרתי כלום עליכם.

איתן כבל: אני אפילו לא קבעתי עמדה, רק אמרתי שאני רוצה לבדוק האם אתם השתבללתם או שאתם יודעים לתת לנו את התשובות.

איתן כבל: זה הכול.

איתן כבל: אדוני קפץ כנשוך נחש ואני לא מבין אם יש לזה סיבות.

<שמעון אברהם: במענה לנושא ההשתבללות.

איתן כבל: מיותר.

איתן כבל: אני עדיין לא קבעתי.

איתן כבל: אני אקבע אחרי שאנחנו נראה את ההתכתבות ואת החומרים שיגיעו מהם ונבדוק את זה מולכם.

איתן כבל: אני אומר לך שאנחנו נעשה את הבדיקה אחת ולתמיד.

איתן כבל: הוועדה כאן תוציא תחת ידה מסמך שמתכתב עם דוח מבקר המדינה ועם המציאות.

איתן כבל: זה יונח לפתחה של הממשלה.

איתן כבל: בכל הכבוד, אני כבר רוצה להזהיר.

איתן כבל: מה שקורה יותר מפעם אחת, שהוועדה עושה עבודה מאוד מאוד אינטנסיבית והאנשים הופכים אותנו לבעיה.

איתן כבל: זאת אומרת, תוקפים אותנו.

איתן כבל: זה שהוועדה הזו ברוך השם, חברי הוועדה, כולנו רתומים לנושא ודוחפים ומקדמים, הרבה פעמים עולה לנו ביוקר כי אנשים נרדמו בשיעורי האזרחית ולא שמעו על הפרדת רשויות ומה תפקידו של כל אחד בתהליך.

איתן כבל: אנחנו כאן נעשה את כל אשר עומד לרשותנו, בסמכויות העומדות לרשותנו ויותר.

איתן כבל: בסוף הקרב הוא גם קרב פוליטי.

איתן כבל: יש לכם את חיפה, יש לכם ראש עיר, יש לכם ראשי קריות, יש לכם פוליטיקאים, יש לכם חברי מרכז, יש לכם את הכול, הכול, הכול.

איתן כבל: יש דברים שהם עוברים מהמקום המקצועי לתחומים נוספים ותצטרכו לדעת גם אתם להשתמש בזה.

איתן כבל: צריך שהדברים ייאמרו בצורה מאוד מאוד ברורה.

איתן כבל: חשוב שגם הדברים האלה ייאמרו.

איתן כבל: תודה רבה לכם.

איתן כבל: הישיבה נעולה.